title: 2014/7/EU: Odluka Vijeća od 5. prosinca 2013. o potpisivanju, u ime Unije, i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Gruzije, s druge strane, o okvirnom sporazumu između Europske unije i Gruzije o općim načelima sudjelovanja Gruzije u programima Unije

text:
                  11.1.2014

                  HR

                  Službeni list Europske unije

                  L 8/1

         ODLUKA VIJEĆA
         od 5. prosinca 2013.
         o potpisivanju, u ime Unije, i privremenoj primjeni Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Gruzije, s druge strane, o okvirnom sporazumu između Europske unije i Gruzije o općim načelima sudjelovanja Gruzije u programima Unije
         (2014/7/EU)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 212., u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 18. lipnja 2007. ovlastilo Komisiju da pregovara o Protokolu uz Sporazum o partnerstvu i suradnji između Europskih zajednica i njihovih država članica, s jedne strane, i Gruzije, s druge strane (1), o okvirnom sporazumu između Europske unije i Gruzije o općim načelima sudjelovanja Gruzije u programima Unije („Protokol”).

                     (2)

                     Pregovori su završeni.

                     (3)

                     Cilj je Protokola utvrditi financijska i tehnička pravila koja Gruziji omogućuju sudjelovanje u određenim programima Unije. Horizontalni okvir uspostavljen Protokolom predstavlja mjeru gospodarske, financijske i tehničke suradnje koja omogućuje pristup pomoći, osobito financijskoj pomoći, koju će Unija pružiti u skladu s programima Unije. Taj se okvir primjenjuje samo na one programe Unije za koje je u relevantnim osnivačkim pravnim aktima predviđena mogućnost sudjelovanja Gruzije. Potpisivanje i privremena primjena Protokola stoga ne podrazumijeva izvršavanje ovlasti na temelju raznih sektorskih politika koje se programima ostvaruju, a koje se izvršavaju pri uspostavi programâ.

                     (4)

                     Protokol bi trebalo potpisati u ime Unije te bi se trebao privremeno primjenjivati do završetka postupaka potrebnih za njegovo sklapanje,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Gruzije, s druge strane, o okvirnom sporazumu između Europske unije i Gruzije o općim načelima sudjelovanja Gruzije u programima Unije („Protokol”), podložno sklapanju navedenog Protokola.
            Tekst Protokola priložen je ovoj Odluci.

            Članak 2.
            Predsjednik Vijeća ovlašćuje se da odredi osobu ovlaštenu (osobe ovlaštene) potpisati Protokol u ime Unije.

            Članak 3.
            Protokol se privremeno primjenjuje od dana njegova potpisivanja (2) do završetka postupaka potrebnih za njegovo sklapanje.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 5. prosinca 2013.

                  Za Vijeće

                  Predsjednik

               D. A. BARAKAUSKAS

            (1)  SL L 205, 4.8.1999., str. 3.

            (2)  Datum potpisivanja Protokola objavit će Glavno tajništvo Vijeća u Službenom listu Europske unije.


title: Odluka Vijeća od 12. prosinca 2014. o donošenju stajališta Vijeća o nacrtu izmjene proračuna br. 8 Europske unije za financijsku godinu 2014.

text:
               20.12.2014

               HR

               Službeni list Europske unije

               C 461/20

         ODLUKA VIJEĆA
   od 12. prosinca 2014.
   o donošenju stajališta Vijeća o nacrtu izmjene proračuna br. 8 Europske unije za financijsku godinu 2014.
   (2014/C 461/12)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2014. konačno je donesen 20. studenoga 2013. (2),

               —

               Komisija je 28. studenoga 2014. podnijela prijedlog koji sadrži nacrt izmjene proračuna br. 8 za opći proračun za financijsku godinu 2014.,

               —

               s obzirom na to da nacrt izmjene proračuna br. 8. za opći proračun za 2014. treba donijeti bez odlaganja, opravdano je skratiti, u skladu s člankom 3. stavkom 3. Poslovnika Vijeća, osmotjedno razdoblje za obavješćivanje nacionalnih parlamenata, kao i desetodnevno razdoblje predviđeno za uvrštavanje točke na privremeni dnevni red Vijeća iz članka 4. Protokola br. 1,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 8 Europske unije za financijsku godinu 2014. doneseno je 12. prosinca 2014.
   Cjelovit tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 12. prosinca 2014.

            Za Vijeće

            Predsjednik

         S. GIANNINI

      (1)  SL L 298, 26.10.2012., str. 1.

      (2)  SL L 51, 20.2.2014., str. 1., s ispravcima u SL L 111, 15.4.2014., str. 96., SL L 124, 25.4.2014., str. 30. i u SL L 322, 7.11.2014., str. 1.


title: 2009/912/EU: Odluka Vijeća od 1. prosinca 2009. o utvrđivanju uvjeta zaposlenja glavnog tajnika Vijeća Europske unije

text:
01/Sv. 16              HR                                  Službeni list Europske unije                                                  239
32009D0912(01)
L 322/38                                               SLUŽBENI LIST EUROPSKE UNIJE                                               9.12.2009.
                                                               ODLUKA VIJEĆA
                                                             od 1. prosinca 2009.
                               o utvrđivanju uvjeta zaposlenja glavnog tajnika Vijeća Europske unije
                                                                   (2009/912/EU)
VIJEĆE EUROPSKE UNIJE,                                                       utvrđivanju prihoda članova Revizorskog suda (2), i prema
                                                                             propisima na mirovinski i privremeni dodatak u slučaju
uzimajući u obzir Ugovor o funkcioniranju Europske unije, a                  prestanka službe koji je utvrđen po analogiji s onima iz te
posebno njegov članak 243.,                                                  Uredbe.
                                                                                Članak 4.
budući da bi trebalo utvrditi uvjete radnog odnosa glavnog
tajnika Vijeća Europske unije,                                               Uredba Vijeća (EEZ, Euratom, ESCS) br. 260/68 od 29. veljače
                                                                             1968. o utvrđivanju uvjeta i postupka za primjenu poreza u
DONIJELO JE OVU ODLUKU:                                                      korist Europskih zajednica (3) primjenjuju se na glavnog tajnika
                                                                             Vijeća Europske unije.
                             Članak 1.
                                                                                Članak 5.
Glavni tajnik Vijeća Europske unije prima osnovnu plaću koja je
jednaka plaći dužnosnika Europske unije u razredu 16, treći                  Osim ako je drukčije navedeno u ovoj Odluci, članci 11. do 14.
stupanj, uvećanoj za 100 %. On prima obiteljsku naknadu i                    i članak 17. Protokola o povlasticama i imunitetima Europske
ostale naknade koje su predviđene Pravilnikom o osoblju za                   unije i sve relevantne odredbe Pravilnika o osoblju za dužno
dužnosnike Europske unije (1).                                               snike Europske unije, uz iznimku njegovog članka 52., primje
                                                                             njuju se na glavnog tajnika Vijeća Europske unije.
Također ima pravo na dogovore o naknadi troškova i socijalnog
                                                                                Članak 6.
osiguranja koji su utvrđeni po analogiji s onima iz Pravilnika o
osoblju, a članak 17. Priloga VII. Pravilniku o osoblju na njega             Ova se Odluka primjenjuje od 1. prosinca 2009.
se primjenjuju analogno.
                                                                             Predsjednik Vijeća obavješćuje glavnog tajnika Vijeća Europske
                             Članak 2.                                       unije o ovoj Odluci.
Primici od rada iz članka 1. prvog stavka podliježu ponderiranju             Ova se Odluka objavljuje u Službenom listu Europske unije.
koje određuje Vijeće na temelju članaka 64. i 65. Pravilnika o
osoblju za dužnosnike Europske unije u vezi dužnosnika zapo
slenih u Belgiji.
                                                                             Sastavljeno u Bruxellesu 1. prosinca 2009.
                             Članak 3.
                                                                                Za Vijeće
Glavni tajnik Vijeća Europske unije ima pravo na boravišni
dodatak utvrđen u skladu s člankom 4. Uredbe Vijeća (EEZ,                                                             Predsjednik
Euratom, ESCS) br. 2290/77 od 18. listopada 1977. o                                                                     B. ASK
                                                                             (2) SL L 268, 20.10.1977., str. 1.
(1) Uredba (EEZ, Euratom, ESCS) br. 259/68 (SL L 56, 4.3.1968., str. 1.).    (3) SL L 56, 4.3.1968., str 8.


title: 97/359/EZ: Odluka Vijeća od 24. ožujka 1997. o ukidanju carina na proizvode informacijske tehnologije

text:
               11/Sv. 037

               HR

               Službeni list Europske unije

               72

         31997D0359

               L 155/1

               SLUŽBENI LIST EUROPSKE UNIJE

               24.03.1997.

      ODLUKA VIJEĆA

   od 24. ožujka 1997.
   o ukidanju carina na proizvode informacijske tehnologije
   (97/359/EZ)
   VIJEĆE EUROPSKE UNIJE (1),
   uzimajući u obzir Ugovor o osnivanju Europske zajednice, a posebno njegov članak 113., zajedno s njegovim člankom 228. stavkom 2. prvom rečenicom,
   uzimajući u obzir prijedlog Komisije,
   budući da je u Novoj transatlantskoj agendi, koja je prihvaćena na samitu EU-a i SAD-a u Madridu 13. prosinca 1995., odlučeno da se pokuša zaključiti Sporazum o informacijskoj tehnologiji;
   budući da je, nakon izvješća Komisije o njezinim istraživačkim konzultacijama s trećim zemljama, 16. studenoga 1996. Vijeće odlučilo započeti pregovore s trećim zemljama s ciljem sklapanja Sporazuma o informacijskoj tehnologiji;
   budući da je 13. prosinca 1996. na prvoj konferenciji Svjetske trgovinske organizacije u Singapuru usvojena Ministarska deklaracija o trgovini proizvodima informacijske tehnologije; budući da ova deklaracija određuje stanovite preduvjete za provedbu ukidanja carine za proizvode informacijske tehnologije; budući da su ovi preduvjeti ispunjeni;
   budući da ova Ministarska deklaracija o trgovini proizvodima informacijske tehnologije zajedno sa svojim prilozima tvori Sporazum o trgovini proizvodima informacijske tehnologije;
   budući da Prilog CXL EZ-ITA-e, kojim se modificira postojeći popis Zajednice, treba predati Svjetskoj trgovinskoj organizaciji;
   budući da, u ime Zajednice, treba odobriti Sporazum o trgovini proizvodima informacijske tehnologije zajedno s Priopćenjem o njegovoj primjeni,
   ODLUČILO JE:
   Članak 1.
   Ovime se, u ime Europske zajednice, odobrava Sporazum o trgovini proizvodima informacijske tehnologije zajedno s Priopćenjem o njegovoj primjeni.
   Tekst Sporazuma i Priopćenja priložen je ovoj Odluci.
   Članak 2.
   Kako je traženo u skladu sa stavkom 4. Priloga Ministarskoj deklaraciji o trgovini proizvodima informacijske tehnologije, Vijeće:

               i.

               prima na znanje da su sudionici koji predstavljaju približno 90 posto svjetske trgovine proizvodima informacijske tehnologije dali svoj pristanak; te

               ii.

               odobrava, u ime Zajednice, zahtjeve sudionica ITA-e za postupnim snižavanjem carina.

         Članak 3.
   Vijeće ovlašćuje Komisiju da Svjetskoj trgovinskoj organizaciji preda izmjene popisa Zajednice kako je utvrđeno u Prilogu CXL EZ-IT-a sadržanom Sporazumu priloženom ovoj Odluci.
   Članak 4.
   Predsjednik Vijeća, u ime Zajednice, daje obavijest predviđenu u Ministarskoj deklaraciji.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 24. ožujka 1997.

            Za Vijeće

            Predsjednik

         H. VAN MIERLO

      (1)  Pročišćeni tekst ove Odluke uključuje ispravke koje je Vijeće odobrilo 14. svibnja 1997.